# Tornabous

Tornabous és un municipi de la comarca de l'Urgell.

## Geografia

* Llista de topònims de Tornabous (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).
El terme municipal és distribuït en dues zones principals. La primera és la formada pel nucli de Tornabous essent envoltat pels termes de Puigverd d'Agramunt, Claravalls, Aguilella (Barbens) i Anglesola. L'altre comprèn els nuclis de la Guàrdia d'Urgell i del Tarròs, que es troben envoltats pels termes d'Agramunt, Puigverd d'Agramunt, Barbens, Ivars d'Urgell i La Fuliola.

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 21 | 12 | 24 | 95 | 199 | 677 | 615 | 686 | 975 | 1.206 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 1.396 | 1.398 | 1.424 | 1.246 | 1.193 | 1.057 | 958 | 927 | 865 | 865 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 830 | 822 | 820 | 825 | 824 | 823 | 847 | 863 | 925 | 911 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 882 | 879 | 822 | 847 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :
| Entitat de població | Habitants (2023) |
| Tornabous | 627 |
| la Guàrdia d'Urgell | 146 |
| el Tarròs | 76 |
(Font: Idescat)

## Llocs d'interès

D'entre els llocs d'interès de la vila, cal destacar els següents:
* Ciutat ibèrica del Molí d'Espígol. L'exemple d'urbanisme més desenvolupat dins de l'àrea ilergeta, i que segons les darreres recerques caldria identificar amb la Ciutat ibèrica d'Athanàgia o Atanagrum, la capital d'aquesta tribu ibèrica.
* Santa Maria de Tornabous. Actual església parroquial (segle xx) que integra les restes de l'antiga església romànica (segles XII-XIV)
* Casal dels Pujalt. Majestuós casal renaixentista del segle xvi fa les funcions de Casa de la Vila.
* Ca l'Eloi. Casa pairal del segle xviii; de planta rectangular estructurada en planta baixa i dos pisos.
* Antic Molí d'Espígol. Restes d'un antic molí fariner, vora el Canal d'Urgell (segle xix)
A més a més, al carrer Major s'hi poden veure algunes cases dels segles xvii i XVII. Als afores de la població, hi ha l'antic safareig comunal, recuperat recentment; el Parc del Reguer, una zona verda amb més de 26.000 metres quadrats i el Plataner de Tornabous un arbre monumental de més de 23 metres d'alçària.

## Fill il·lustres

* Salvador Seguí conegut com el Noi del Sucre, un dels personatges i líders més destacats del moviment anarcosindicalista de Catalunya de principis del segle xx.
* Lluís Companys i Jover, President de la Generalitat de Catalunya, va néixer al nucli del Tarròs el 1882 quan aquest encara era una municipi independent de Tornabous.

## Referències

* ↑ «Ciutat ibèrica del Molí d'Espígol». Departament de Cultura. Agència Catalana del Patrimoni Cultural. [Consulta: 9 febrer 2024].
* ↑ «Parc del Reguer». Ajuntament de Tornabous. [Consulta: 15 octubre 2019].
* ↑ «Plataner de Tornabous». Arxivat de l'original el 2020-01-15. [Consulta: 15 octubre 2019].
* ↑ Díez, Xavier «Salvador Seguí, el més desconegut dels anarquistes coneguts». La Directa, 23-09-2021.

## Enllaços externs

* Pàgina web de l'Ajuntament
* Informació de l'Institut d'Estadística de Catalunya